**ПРОЕКТ НА ДОГОВОР**

**№ ………………./……………………**

Днес …………………..2016 г. в гр. Русе се сключи настоящият договор:

1. **ОБЩИНА РУСЕ,** представлявана от **Кмета ПЛАМЕН ПАСЕВ СТОИЛОВ** адрес: пл. „Свобода” №6, ЕИК по Булстат: 000530632, наричана по-долу ВЪЗЛОЖИТЕЛ, от една страна

и

1. **…………………………,** ЕИК ……………….., със седалище и адрес на управление: …………………………….., представлявано от …………………………, наричан по-долу ИЗПЪЛНИТЕЛ.

на основание чл. 194, ал. 1 от ЗОП и във връзка с възлагането на обществена поръчка на стойност по чл. 20, ал. 3, т. 2 от ЗОП, чрез събиране на оферти с обява, се сключи настоящият договор за следното:

**І. ПРЕДМЕТ НА ДОГОВОРА**

**Чл.1.** (1) ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да извърши **Изработване на Подробен устройствен план-План за застрояване” по *ОБОСОБЕНА ПОЗИЦИЯ: ……………………..***

(2) Изпълнението на договора се основава на техническото предложение на ИЗПЪЛНИТЕЛЯ, изискванията на ВЪЗЛОЖИТЕЛЯ съгласно техническата спецификация, техническите задания и приложенията към тях, както и действащите нормативни актове.

**ІІ. ВЪЗНАГРАЖДЕНИЕ И УСЛОВИЯ НА ПЛАЩАНЕ**

**Чл.2.** Стойността, която ВЪЗЛОЖИТЕЛЯТ се съгласява да заплати на ИЗПЪЛНИТЕЛЯ за предмета на договора е в общ размер от **…………….** (словом:……………) лв. без ДДС или **………….** (словом: ……………………) лв. с ДДС, съгласно ценовата оферта на ИЗПЪЛНИТЕЛЯ.

**Чл.3.** (1) Плащането по договора се извършва, както следва:

1. Авансово плащане - в размер на 30% от приетата от *Възложителя* цена, платими в срок до 15 (петнадесет) календарни дни след подписване на договор и представяне на оригинална данъчна фактура за дължимата сума.
2. Междинно заплащане - *Възложителят* заплаща на *Изпълнителя* 40% от стойността на сключения договор – в срок от 15 (петнадесет) календарни дни след съставяне на двустранно подписан от представители на изпълнителя и възложителя Приемо-предавателен протокол за приемане на ПУП – Предварителен проект на План за застрояване /ПЗ/ и Протокол от Общински експертен съвет по устройство на територията /ОЕСУТ/, както и оригинална фактура за дължимата стойност от страна на *Изпълнителя*. От плащането пропорционално приспада размера на изплатения аванс. Стойността на плащанията, авансово и междинно не може да надвишава 70% от общата цена по договора.
3. Окончателно плащане за 30% от стойността на сключения договор – в срок от 15 (петнадесет) календарни дни след съставяне на двустранно подписан от представители на изпълнителя и възложителя Приемо-предавателен протокол и Протокол от ОЕСУТ за приемане на ПУП – Окончателен проект на ПЗ, както и оригинална фактура за дължимата стойност от страна на *Изпълнителя.*

(2) Всички плащания се извършват с платежно нареждане по банковата сметка на *Изпълнител*я в сроковете посочени в календарни дни след представена от *Изпълнителя* на *Възложителя* оригинална фактура. Съответната фактура се издава в срок до 5 (пет) календарни дни, считано от датата на заверка от оторизиран представител на *Възложителя* на представените доказателствени документи.

**Чл.4.** Всички разходи, надвишаващи договорената стойност, са за сметка на ИЗПЪЛНИТЕЛЯ.

**ІІІ. СРОКОВЕ**

**Чл. 5.** (1) Договорът влиза в сила от датата на подписването му от страните.

(2) Срокът за изпълнение на предварителния проект е 60 /шестдесет/ работни дни от датата на възлагане на проектирането, чрез подписване на договор, а за окончателния проект - 60 /шестдесет/ работни дни след приемане на предварителния проект от ОЕСУТ. Посочените срокове не включват съгласуването на проектите със съответните администрации, контролни органи и експлоатационни дружества.

**ІV. ЗАДЪЛЖЕНИЯ НА ИЗПЪЛНИТЕЛЯ**

**Чл.6.** (1) В рамките на този договор ИЗПЪЛНИТЕЛЯТ е длъжен да извърши следното:

1. да извърши договореното качествено, съобразно изискванията и указанията на ВЪЗЛОЖИТЕЛЯи приложимите нормативни разпоредби;
2. да изпълни предмета на договора на ВЪЗЛОЖИТЕЛЯ в определения срок;
3. да изпълнява указанията на ВЪЗЛОЖИТЕЛЯ по осъществяването на предмета на договора;

(2) ИЗПЪЛНИТЕЛЯТ има право да получи договореното възнаграждение при условията на настоящия договор.

**Чл.7.** (1) Изпълнителят сключва договор за подизпълнение с подизпълнителя/ите, посочени в офертата.

(2) В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 от ЗОП.

(3) Подизпълнителите нямат право да превъзлагат една или повече от дейностите, които са включени в предмета на договора за подизпълнение.

(4) Не е нарушение на забраната по ал. 3 доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно от договора за подизпълнение.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.8.** В рамките на този договор ВЪЗЛОЖИТЕЛЯТ е длъжен:

1. Да предостави на ИЗПЪЛНИТЕЛЯ поисканата от него информация, необходима за реализация на този договор.
2. Да изплати на ИЗПЪЛНИТЕЛЯ уговореното в чл.2 възнаграждение при условията на настоящия договор.
3. Да извършва всички необходими действия по комуникация и координация, необходими за правилното изпълнение на предмета на договора.
4. Да оказва пълно съдействие на **ИЗПЪЛНИТЕЛЯ** при изпълнение на неговите задължения по настоящия договор, когато конкретните обстоятелства го изискват.

**Чл.9.** ВЪЗЛОЖИТЕЛЯТ има право :

1. Да определи лице за контакт, притежаващо достатъчни компетентност и познания за изпълнение на задачите, възникващи при реализация на този договор.
2. Да иска от ИЗПЪЛНИТЕЛЯ да изпълни възложената поръчка в срок, без отклонение от договореното и без недостатъци.
3. Да упражнява текущ контрол върху изпълнението на възложената работа, като може да иска отстраняване на несъответствия, доработване и преработване при непълнота в определен от него подходящ срок и за сметка на ИЗПЪЛНИТЕЛЯ.
4. Да откаже да приеме изпълнението, ако при извършване на проверка на неговото състояние открие съществени недостатъци.

**VI. ИЗИСКВАНИЯ ЗА КАЧЕСТВО**

**Чл.10.** Предметът на договора е необходимо да се изпълни при съобразяване с налични, действащи устройствени планове от по-високо йерархично ниво, законодателството отнасящо се до устройство на територията и всички специализирани, законови и подзаконови нормативни актове, касаещи конкретната проблематика, действащи в Република България.

**VII.НЕУСТОЙКИ И САНКЦИИ**

**Чл.11.** (1) При забавено изпълнение на задълженията по договора, ВЪЗЛОЖИТЕЛЯТ има право да получи от ИЗПЪЛНИТЕЛЯ неустойка в размер на 0.1% от стойността на договора за всеки просрочен ден.

(2) При разваляне на договора от ВЪЗЛОЖИТЕЛЯ по реда на чл.87 от ЗЗД ИЗПЪЛНИТЕЛЯТ дължи неустойка в размер на 20 % от договорената стойност.

(3) Неустойката не лишава изправната страна от правото да търси обезщетение за вреди по общия ред.

**Чл.12.** Ако в резултат от неизпълнение на задължение по договора от страна на ИЗПЪЛНИТЕЛЯ, бъде заведен иск срещу ВЪЗЛОЖИТЕЛЯ от трета страна, ИЗПЪЛНИТЕЛЯТ ще възстанови на ВЪЗЛОЖИТЕЛЯ всички претърпени от него вреди, разноски и/или разходи.

**VIII. РАЗВАЛЯНЕ И ПРЕКРАТЯВАНЕ НА ДОГОВОРА**

**Чл.13.** Настоящият договор се прекратява:

1. при невиновна невъзможност за изпълнение, поради наличието на непреодолима сила или на форсмажорни обстоятелства, т. е. при настъпването на събитие, представляващо непреодолима сила. Изпълнителят трябва да уведоми възложителят в 5-дневен срок за настъпването на форсмажорни обстоятелства.
2. по взаимно съгласие на страните, изразено писмено;
3. едностранно от ВЪЗЛОЖИТЕЛЯ при неизпълнение на задълженията на ИЗПЪЛНИТЕЛЯ, по реда на чл.87 от ЗЗД;
4. при изпълнение на всички задължения на страните по договора.

**ІX. РЕШАВАНЕ НА СПОРОВЕ**

**Чл.14.** Всички спорове, възникнали от или при изпълнението на настоящия договор, ще бъдат уреждани по пътя на преговорите. Постигнатите договорености се оформят в споразумения, неразделна част от настоящия договор.

**Чл.15.** Ако в разумен срок страните не успеят да разрешат спора помежду си чрез преговори, то ВЪЗЛОЖИТЕЛЯТили ИЗПЪЛНИТЕЛЯТмогат да изпратят уведомление на другата страна за своето намерение за решаване на спора по съдебен ред съгласно действащото в Република България законодателство.

**Чл.16.** За неуредените в настоящия договор въпроси се прилага действащото българско законодателство.

Настоящият договор се състави и подписа в три еднообразни екземпляра, два за възложителя и един за изпълнителя.

**Приложения:**

1. Техническо предложение на Изпълнителя
2. Ценово предложение на Изпълнителя
3. Техническа спецификация

**ВЪЗЛОЖИТЕЛ: ИЗПЪЛНИТЕЛ:**